Filmat: Segwi l-istorja ta' Lady Oscar bil-Malti
Siltiet minn 'Il-Warda ta' Versailles', iffilmjatha minn Flash Productions Il-Kulleġġ San Injazju Skola Sekondarja, tal-Ħandaq, f'Mejju 2019 ippreżenta 'Il-Warda ta' Versailles'. Musical b'kitba u mużika oriġinali bbażat fuq il-'Manga' Ġappuniż ta' Ryoko Ikeda. Din hi l-istorja ta' Oscar Francois De Jarjayes, tifla tal-Ġeneral Jarjayes li akkost ta' kollox ikun iridha raġel biex tkun tista' taqdi dmirha u sservi lil Re Lwiġi XVI u lir-reġina Marie Antoinette. Fl-istess ħin li Franza għaddejja minn kunflitt perikoluż li se jwassal għall-wieħed mill-aktar avvenimenti storiċi mportanti fl-Ewropa, Oscar ikollha tissielet mal-kunflitti ġewwiena kif ukoll mal-imħabba u mat-tbatija. Ir-Revoluzzjoni ta' Franza hija wkoll revoluzzjoni fil-qalb ta' Oscar. Posted by Handaq Secondary Performing Arts on Wednesday, January 29, 2020 Wieħed mill-cartoons popolari fit-tfulija ta' ħafna bla dubju huwa Lady Oscar, li jwassal l-istorja tal-protagonista fi ħdan ir-Rivoluzzjoni Franċiża. Is-sena l-oħra il-Kulleġġ San Injazju Skola Sekondarja tal-Ħandaq kien tella' musical bil-Malti bil-mużika u l-lirika oriġinali, b'żifniet tal-epoka, ibbażat fuq il-cartoon u comic ta' Ryoko Ikeda, li tant nies jafu. Din il-produzzjoni tinkludi s-sehem ta' Kate Micallef fil-parti ta' Oscar, Daniel Chircop fil-parti ta' André, Aleysia Saliba fil-parti ta' Marie Antoinette, Matthew Agius fil-parti ta' Fersen, u Mariah Mangion fil-parti ta' Rosalie. Nhar is-Sibt li ġej dan il-musical bil-Malti se jkun qed jixxandar online fis-7.30pm permezz ta' dan il- link .